סל שיקום - שיקום אחר
"חוק שיקום נכי נפש בקהילה, התש"ס – 2000" מגדיר מהן זכויותיהן של אנשים המתמודדים עם מוגבלות נפשית בדגש על שילובם בשוק התעסוקה, החוק קובע כי אנשים המתמודדים עם קשיים נפשיים שבגינם נפסקו להם כ – 40% נכות על ידי המוסד לביטוח לאומי זכאים לסל שיקום, האחריות למתן הסל מוטלת על משרד הבריאות.
סל השיקום כולל מגוון שירותים המותאמים לאדם על פי צרכיו ורצונותיו להשתלבות והתפתחות מיטבית, הסל כולל שירותים בתחום הדיור, החברה, הפנאי, התעסוקה, ההשכלה, טיפולי שיניים ועוד.
כל אדם המתמודד עם מגבלה נפשית שהוכרה על ידי המוסד לביטוח לאומי בגובה של 40% זכאי לסל שיקום, השלב הראשון הוא פניה למטפל בקהילה (עו"ס, רופא וכו'), מקופ"ח, מרפאות, בי"ח מטפל פרטי וחשיבה ובניית תוכנית והגדרת הנושאים בהם מבקש האדם לקבל שירות מסל שיקום. השלב השני הוא פנייה לוועדת השיקום האזורים, באמצעות איש המקצוע המלווה, הפנייה יכולה להתבצע על ידי הגופים הבאים: שירותי הרווחה, מסגרת שיקומית הפועלת בקהילה, מטפל פרטי, בית חולים פסיכיאטרי או על ידי האדם עצמו באמצעות מילוי המסמכים המתאימים.
הפנייה לוועדה חייבת לכלול את הטפסים הבאים: גיליון פרטים אישיים, דו"ח רפואי הכולל את סיכום המחלה, סיכום פסיכו סוציאלי, דו"ח הערכה תפקודית, דיווח קביעת נכות וטופס ויתור על שמירת סודיות. את המסמכים יש להגיש באמצעות הגורם המטפל או באופן אישי לרכז וועדות השיקום האזורי, השלב הבא הוא קבלת זימון לוועדת שיקום אזורית לצורך היכרות והתרשמות מהמועמד לסל השיקום, הוועדה יכולה לאשר באופן מלא את תוכנית השיקום לאשר את התוכנית באופן חלקי להציע אפשריות נוספות או לדחותה, בכל מקרה שבו נשללה הזכאות לסל השיקום ניתן לערער על ההחלטה תוך פרק זמן של 45 ימים.
לאחר אישור הוועדה מומלץ לבצע סקר שוק למציאת המסגרת המספקת את השירותים הטובים ביותר לאדם המבקש, לאחר בחירת המסגרת/שירות מתחיל התהליך הכרות וקביעת תהליך השיקום האישי בהתאמה לתוכנית השיקום שאושרה בוועדה. אחת לשנה התוכנית תבדק ותאושר ע"י משרד הבריאות באמצעות ועדה.
עמותת שיקום אחר מסייעת לאנשים המתמודדים עם מגבלה נפשית לממש את זכויותיהם ולהתקדם למימוש חלומם התעסוקתי ומסלול הקריירה הנבחר וזאת לאחר קבלת אישור של תעסוקה נתמכת/מפעל מוגן מועדת סל שיקום.
קריטריונים לקבלת סל שיקום
איך לקבל סל שיקום למתמודדי נפש